હરીફ ટીમની સામે ટૉસ હાર્યા બાદ પહેલાં બૅટિંગમાં ઊતરેલી નાથળિયા ઉનેવાળ બ્રાહ્મણની ટીમે જાણે જીત પોતાની નક્કી કરી હોય એમ બૅટિંગની શરૂઆત કરી હતી. ટીમના કૅપ્ટન અને ઓપનિંગ બૅટ્સમૅન હેમલ ઓઝા (૮૬)એ સાથીપ્લેયર ઉર્વેશ ઓઝા (૨૯) સાથે પ્રથમ વિકેટ માટે ૧૧૧ રનની પાર્ટનરશિપ દ્વારા ધુઆંધાર બૅટિંગનો પરચો આપ્યો હતો. ઓપનિંગ બૅટ્સમનોએ જ ટીમના મોટા ભાગના રન બનાવીને ૧૦ ઓવરને અંતે બે વિકેટે હરીફ ટીમ સામે ૧૫૨ રનનો અઘરો એવો ટાર્ગેટ સેટ કર્યો હતો.